Václav Havel

Václav Havel () lâi aalmugijkoskâsávt pegâlmâs čekkilâš kirječällee já čaaitâlmčällee. Pegâlmâs čaitâlmeh láá ovdâmerkkân Zahradní slavnost (Muorâkärdijuhle, 1964), Vyrozumění (Muštottâs, 1965) já Audience (Savváidpeessâm, 1975). Havel lâi meiddei politikkár já Čekkoslovakia majemuš president sehe Čeeki vuossâmuš president iivij 1989–2003. Sun lâi moddii Nobel-palhâšume iävtukkâs. Sun masa jo finnij tom ive 1989, mutâ talle tom finnij Havel pyeri ustev Dalai-lama.

Eellim
Václav Havel šoodâi roovvâdmáánu 5. peeivi 1936 Prahast já jaamij juovlâmáánu 18. peeivi 2011 jieijâs kesitáálust Vlčice. Havel naajâi kuohtii: suu kálgun láin Olga Havlová (j.s. Šplíchalová) já Dagmar Havlová (j.s. Veškrnová).

Karrieer
Nuuvt kočodum saameetvääldikomettem ääigi, mii aalgij skammâmáánust 1989 Prahast, Václav Havel lâi ohtâ Občanské fórum -nubástuslihâstâs vuáđudeijein. Talle juovlâmáánu 29. peeivi sust šoodâi vuossâmuu tove president. Sun tooimâi presidentin ohtsis kulmânubáloh ihheed. 

Čällen sun ruokkâdávt kieđâvušâi tagarijd teemaid ko vääldi, byrokratia já rijjâvuotâ. Siämmáid aašijd kieđâvušeh meiddei suu ive 1990 almostittum reeivah, moh sun čaalij kálgusis Olgan iivij 1979–1983 ko sun lâi pooliitlij suujâi tiet faŋgâlist. 

Fáádást eres soojijn

Käldeeh

Luokka:Ive 1936 šoddâmeh
Luokka:Ive 2011 jämimeh
Luokka:Presidential Medal of Freedom
Luokka:Čeeki presidenteh
Luokka:Čekkiliih čaaitâlmčälleeh
Luokka:Čekkiliih kirječälleeh
Luokka:Čekkiliih párnái- já nuorâikirječälleeh
Luokka:Čekkiliih tivtâsteijeeh
Luokka:Čekkoslovakia presidenteh
Luokka:Čekkoslovakialiih čaaitâlmčälleeh
Luokka:Čekkoslovakialiih kirječälleeh